JayJayThrowThrow/commonwealth-wiki-mix huggingface dataset:
متوقع قدر

تصادفی متغیر کی "اوسط" قدر کو تصادفی متغیر کی متوقع قدر کہتے ہیں۔ واضح رہے کہ یہ ایک حساباتی اوسط ہوتی ہے، نہ کہ کوئی ایسی قدر جس پر تصادفی متغیر اکثر پایا جائے۔
متفرد

متفرد تصادفی متغیر X کی متوقع قدر اس کی احتمال کمیت دالہ \ p_X(.) سے وزن شدہ اوسط کو کہتے ہیں اور اس متوقع قدر \ E(X) کو یوں تعریف کیا جاتا ہے
:\ E(X) = \sum_{i} x_i p_X(x_i)
متفرد تصادفی متغیر X کی "احتمال کمیت تفاعل" \ p_X(x) اس متغیر کی قدر x ہونے کے احتمال کو کہتے ہیں اور یوں تعریف کرتے ہیں:
:\ p_X(x_i) = \Pr(X=x_i)
متوقع قدر کو تصافی متغیر X کی احتمال کمیت تفاعل کا مرکزِ کشش ثقل سمجھا جا سکتا ہے۔

تصغیر|280px|تصویر 2: دو رقمی توزیع کی احتمال کمیت تفاعل \ p_X(.)
مثال: دو رقمی توزیعِ احتمال شدہ تصادفی متغیر X کی متوقع قدر \ E(X)
: E(X) = \sum_{x=0}^n x p_X(x) = np
تصویر 2 میں سرخ خطِ منحنی کے مطابق
E(X)=np=40 \times 0.5 = 20

متوقع قدر کو تصادفی متغیر کا اوسط بھی کہا جاتا ہے۔
مزید دیکھیے

* تَفاوُت
* توزیعِ احتمال
* کثیر اعداد کا قانون


زمرہ:احتمال نظریہ
زمرہ:احتمال و احصاء
زمرہ:شماریات
زمرہ:مالیاتی ریاضیات
زمرہ:ویکی ڈیٹا سے مختلف مختصر وضاحت
ایئرکرافٹ انجن

ایئرکرافٹ انجن، ایک ایسا طاقتور انجن ہوا کرتا ہے کہ جو ہوائی جہاز کو ہوا میں دھکیلنے کے لیے استعمال میں آتا ہے۔ یہ مذکورہ انجن اور دیگر محرکیات (مثلا نفاثہ محرکیہ (jet engine) اور ٹربوپروپ) کی طرح ایک طیرانی (aviation) بیت القوہ (power plant) کی حیثیت سے دیکھا جا سکتا ہے۔ موجودہ مضمون میں ایئرکرافٹ انجن سے مراد ایک تبادلی (reciprocatin) اور دواری (rotary) اندرونی احتراقی محرکیہ (internal combustion engine) کی ہے۔
حوالہ جات

زمرہ:محرکیات ہوائی جہاز
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:توانائی پر مبنی پرواز
زمرہ:ہوابازی
کلمہ الاسلام -- کامعنی کیاہے ؟

بسم اللہ الرحمٰن الرحیم
اگرآپ لغت کی کتابوں کامراجعہ کریں توآپ کلمہ الاسلام کہ معنی یہ پائیں گے کہ :

الانقیاد، تابعداری اورالخضوع ،، عاجزی وانکساری اورالاذعان ،، جق کااقرار اورفرمانبرداری کرنا ،، اورالاستسلام ،، سپردکردینااطاعت کرنا ،، اوراللہ تعالٰی کے احکامات کوماننااوراس کے نواہی سے رکنااوران پرکسی بھی قسم کااعتراض نہ کرنااورخالص اللہ تعالٰی ہی کے لیے عبادت کرناجوکچھ اللہ تعالٰی نے بتایاہے اس کی تصدیق اوراس پرایمان لانا۔ یہ اسلام کامعنی ہے ۔

اوراسلام اس دین کاعلم اورنام بن چکاہے جسے محمد صلی اللہ علیہ وسلم لے کرآئے ہیں ۔
دین اسلام کواسلام کیوں کہاجاتاہے؟

رؤے زمین پرجتنے بھی مختلف دین ہیں ان کے نام یاتوکسی خاص شخصیت کی نسبت سے ہیں یاپھرکسی معین امت کی نسبت سے۔ تونصرانیہ ( نصاری) سے لیاگیااوراسی طرح بوذیہ (بوذا) سے اور زردشتیہ اس لیے معروف اورمشہورہواکہ اس کامؤسس (زرادشت) تھااوراسی طرح یہودیہ (یہودا) قبیلہ کے درمیان ظاہرہواتواسے یہودیہ کے نام سے موسوم کر دیا گیا، اوراسی طرح باقی کے متعلق بھی۔
اسلام نہ توکسی شخصیت کی طرف منسوب ہے اورنہ ہی کسی معین امت اورقوم کی طرف بلکہ اس کانام ایک خاص صفت کاحامل ہے جو کلمہ اسلام اپنے اندرسموئے اورضمن میں لیے ہوئے ہے۔
اوراس اسم کے معنی سے یہ ظاہر ہے کہ اس دین کی ایجادوتاسیس میں توکسی بشر کا دخل ہے اورنہ ہی دوسری امتوں کوچھوڑکرکسی خاص امت اورقوم کے ساتھ خاص ہے۔
بلکہ اس دین کی غرض وغایت یہ ہے سارے کے سارے اہل زمین اسلام میں آجائیں اوراس اسلامی صفات کازیور زیب تن کریں، توجو بھی یہ صفات اختیارکرے گاچاہے وہ شہری ہویادیہاتی وہ مسلمان ہوگااوراسی طرح مستقبل میں بھی جوانہیں اختیارکرے گا وہ بھی مسلمان کہلائے گا ۔

زمرہ:شہادت
تفاوت

بائیں|تصغیر|تصادفی متغیر کا "معیاری انحراف" \sigma ناپ ہے تصادفی متغیر کی اقدار (نیلا رنگ میں) کا اپنے اوسط \mu کے گرد پھیلاؤ کا۔
تصادفی متغیر کا اپنی متوقع قدر سے ممکنہ انحراف کی مقدار کو جانچنے کے لیے، تصادفی متغیر کا تَفاوُت استعمال ہوتا ہے۔ اگر تصادفی متغیر X کی متوقع قدر کو
:\ \mu = E(X)
لکھا جائے، تو X کا تَفاوُت \sigma^2 یوں تعریف کیا جاتا ہے
:\ \sigma^2 = E\left((X-\mu)^2\right)

یعنی \sigma^2 ہے تصادفی متغیر X کی اوسط \mu سے دوری x-\mu کے مربع \ (x-\mu)^2 کی اوسط۔ واپس X کی اکائی میں آنے کے لیے ہم \sigma^2 کا مربع جزر لے کر معیاری انحراف \sigma حاصل کرتے ہیں۔

غور کرو کہ تفاوت \sigma^2 کو یوں لکھ سکتے ہیں
:\ \sigma^2 = E\left((X-\mu)^2\right)
= E(X^2) - \mu^2

جہاں متفرد تصادفی متغیر کے لیے
\ E(X^2) = \sum_{i} x_i^2 p_X(x_i)
غور کرو کہ \ E(X^2) متغیر \ x^2 کی وزن شدہ اوسط ہے، جہاں وزن تصادفی متغیر X کی احتمال کمیت دالہ \ p_X(.) سے کیا گیا ہے۔ متفرد تصادفی متغیر X کی "احتمال کمیت تفاعل" \ p_X(x) اس متغیر کی قدر x ہونے کے احتمال کو کہتے ہیں اور یوں تعریف کرتے ہیں:
:\ p_X(x_i) = \Pr(X=x_i)

اس تَفاوُت (variance) کے مربع جزر کو تصادفی متغیر کا معیاری انحراف کہا جاتا ہے، جو یہ بتاتا ہے کہ تصادفی متغیر کی ممکنہ اقدار کا اپنی متوقع قدر کے گرد پھیلاؤ کتنا سمجھا جا سکتا ہے۔ معیاری انحراف (standard deviation)
:\ \hbox{std. dev.}(X) = \sqrt{\hbox{var}(X)}

تصغیر|280px|تصویر 2: دو رقمی توزیع کی احتمال کمیت تفاعل \ p_X(.)
مثال: دو رقمی توزیعِ احتمال شدہ تصادفی متغیر X کا تفاوت (variance)
:\ \hbox{var}(X) = np(1-p)
تصویر 2 میں سرخ خطِ منحنی کے مطابق تَفاوُت
\hbox{var}(X)=np(1-p)=40 \times 0.5 \times (1-.5) = 10
اور معیاری انحراف (standard deviation)
\ \hbox{std. dev. (X)} = 10^{\frac{1}{2}} \approx 3.16
مزید دیکھیے

* متوقع قدر
* چیبی شَو نامساوات
* کثیر اعداد کا قانون


زمرہ:احتمال نظریہ
زمرہ:تجزیہ ڈیٹا
زمرہ:شماریات
زمرہ:ویکی ڈیٹا سے مختلف مختصر وضاحت

زمرہ:شماریاتی انحراف اور انتشار
لاکھ

لاکھ (، ، ، ، ، ) جنوبی ایشیا میں عدد کی ایک اکائی ہے۔ ہر ایک لاکھ 10^5 کے برابر ہوتا ہے جس کو 100,000 کی شکل میں لکھا جاتا ہے۔ یہ اکائی پاکستان، بھارت، نیپال، سری لنکا، بنگلہ دیش اور میانمر کے ممالک میں استعمال کی جاتی ہے۔ اس اکائی کو بھارتی اور پاکستانی انگریزی میں بھی استعمال کیا جاتا ہے۔

ایک لاکھ = 1,00,000 = 10^5
مزید

* جدول برائے پاکستانی درجاتِ اعداد
حوالہ جات

زمرہ:اردو الفاظ اور جملے
زمرہ:اعداد
زمرہ:اکائیاں
زمرہ:بھارتی انگریزی محاورے
زمرہ:پاکستانی انگریزی محاورے
زمرہ:صحیح اعداد
زمرہ:گنتی
زمرہ:ہندی الفاظ اور جملے
زمرہ:بنگالی زبان کے الفاظ اور جملے
زمرہ:ہندوستان کے روایتی پیمانے
زمرہ:ویکی ڈیٹا سے مختلف مختصر وضاحت
زمرہ:دس کی طاقت
زمرہ:نیپالی الفاظ اور جملے
زمرہ:بھارت کی زبانیں
زمرہ:پیمائش کی متروک اکائیاں
زمرہ:بھارتی ثقافت
زمرہ:بھارت
وانکیل انجن

وانکل دواری محرکیہ Wankel rotary engine اصل میں ایک قسم کا اندرونی احتراقی محرکیہ (internal combustion engine) ہوتا ہے جسے ایک جرمنی مہندس Felix Wankel نے ایجاد کیا تھا۔ اس محرکیہ کے اندر فشارہ (pistons) کی بجائے ایک دوار (rotor) استعمال ہوتا ہے۔ وینکل انجن کا روٹر، جو ٹرننگ موشن بناتا ہے، شکل میں ریولکس مثلث سے ملتا جلتا ہے، جس کے اطراف میں کم گھمائو ہے۔ روٹر ایک 8 کے ہندسے کی شکل کے ایپی ٹروکائڈل جگہ کے اندر ایک مقررہ دانت والے گیئرنگ کے گرد گھومتا ہے۔ روٹر کا درمیانی پوائنٹ آؤٹ پٹ شافٹ کے گرد دائرے میں گھومتا ہے جو شافٹ کو کیم (cam) کے ذریعے گھماتا ہے۔

اس کی موروثی خراب حرحرکیات کی وجہ سے، وانکل انجن میں نمایاں طور پر بدتر تھرمل کارکردگی اور خراب ایگزاسٹ گیس کا ماڈل ہے اگر اسے فور اسٹروک ریسیپروکیٹنگ پسٹن انجن کے مقابلے میں دیکھا جائے، یہی وجہ ہے کہ وینکل انجن نے 1960 کی دہائی میں متعارف ہونے کے بعد سے محدود استعمال دیکھا ہے۔ تاہم، اس کے کمپیکٹ ڈیزائن، ہمواری، کم وزن اور پسٹن کے اندرونی دہن کے انجنوں پر کم حصوں کے فوائد کی وجہ سے وانکل انجن کو کچھ ایپلی کیشنز کے لیے موزوں بناتے ہیں جیسے کہ آرہ مشین، اضافی پاور یونٹ، مورٹر گولہ بارود، ہوائی جہاز اور کاروں کی حد میں توسیع دینے والے۔ ماضی میں، وینکل انجن سڑک پر چلنے والی گاڑیوں جیسے موٹر سائیکلوں اور ریسنگ کاروں میں بھی استعمال ہوتا رہا ہے۔
حوالہ جات

زمرہ:انجن
زمرہ:حرارتی انجن
زمرہ:جرمن ایجادات
زمرہ:بیسویں صدی کی ایجادات
زمرہ:موٹر سائیکل انجن
دو رقمی توزیع

تصغیر|280px|تصویر 2: دو رقمی توزیع کی احتمال کمیت تفاعل \ p_X(.)
تصغیر|280px|تصویر 3: دو رقمی توزیع کی تَراكُمی توزیع احتمال تفاعل \ F_X(.)
دو رقمی توزیعِ احتمال ایک توزیعِ احتمال ہے جو درج ذیل حالات میں کام آتی ہے۔
بعض اوقات ایک ہی تجربہ کو متعدد بار دہرایا جاتا ہے (جیسے سکے کو بار بار فضا میں اچھالا جائے)۔ ایسے بار بار آزمائش میں فرض کرو کہ:
* دو ممکنہ نتائج ہیں، "کامیابی" اور "ناکامی"
* ہر آزمائش پر "کامیابی" کا احتمال p ہے اور "ناکامی" کا احتمال \ 1-p
* آزمائش کی تعداد n ہے
* ہر آزمائش دوسری آزمائشوں سے آزاد ہے
فرض کرو کہ تصادفی متغیر X ہے، جو ان n آزمائشوں میں "کامیابی" کی تعداد ظاہر کرتا ہے۔ اس متفرد تصادفی متغیر کا حیطہ
: \{0,1,2,\cdots, n\}
ہے اور توزیعِ احتمال کمیت فنکشن
:\ p_X(x) = \Pr(X=x)
: p_X(x) = \frac{n!}{x! (n-x)!} p^x (1-p)^{n-x}
اس توزیع احتمال کو "دو رقمی توزیع" کے نام سے پکارا جاتا ہے۔ ( یہاں ! کی علامت عامِلیہ کو ظاہر کرتی ہے۔)
متوقع قدر

دو رقمی توزیعِ احتمال شدہ تصادفی متغیر X کی متوقع قدر \ E(X)
: E(X) = \sum_{x=0}^n x p_X(x) = np
تصویر 2 میں سرخ خطِ منحنی کے مطابق
E(X)=np=40 \times 0.5 = 20
تفاوت

دو رقمی توزیعِ احتمال شدہ تصادفی متغیر X کا تفاوت
:\ \hbox{var}(X) = np(1-p)
تصویر 2 میں سرخ خطِ منحنی کے مطابق تَفاوُت
\hbox{var}(X)=np(1-p)=40 \times 0.5 \times (1-.5) = 10
اور معیاری انحراف
\ \hbox{std. dev. (X)} = 10^{\frac{1}{2}} \approx 3.16
مزید دیکھیے

*


زمرہ:تقسیمات احتمال
زمرہ:غیر مسلسل تقسیمات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
امریکہ (ضد ابہام)

امریکا کے مختلف استعمالات درج ذیل ہیں :
* ریاستہائے متحدہ امریکا: المعروف امریکا، براعظم شمالی امریکا کا ایک ملک
* بر اعظم امریکا: براعظم شمالی و جنوبی امریکا کا مجموعی نام
* شمالی امریکا: امریکین کا شمالی حصہ اور دنیا کے سات براعظموں میں سے ایک
* جنوبی امریکا: امریکین کا جنوبی حصہ اور دنیا کے سات براعظموں میں سے ایک
* وسطی امریکہ: امریکین کا وسطی جغرافیائی علاقہ
* امیریگو ویسپوچی: اطالوی جہاز راں جس کے نام پر نئی دنیا کا نام امریکا پڑا۔


زمرہ:براعظم امریکا
زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
کوٹ عبدالمالک

کوٹ عبد المالک لاہور اور شیخوپورہ کی سرحد پر واقع تقریباً 1.5لاکھ آبادی کا یہ قصبہ ہے۔ یہ بڑی تیزی سے ترقی کر رہا ہے۔ 2000ء کی غیر سرکاری مردم شماری کے مطابق اس کی آبادی 80،000 تھی اور ایک گیالپ سروے کے مطابق یہ 1.5لاکھ تک جا پہنچی ہے۔ یہ علاقہ زیادہ تر فیکٹریوں میں کام کرنے والے مزدورں کا مسکن ہے تاہم سرکاری ملازمین اور نجی کاروباری حضرات بھی یہاں ہزاروں کی تعداد میں رہائش پزیر ہیں۔

تقریباّ1.5 لاکھ کی آ بادی والا یہ قصبہ ہسپتال، لڑکیوں اور لڑکوں کے کالج اور پارک جیسی بنیادی سہولتوں سے محروم ہے۔
بیرونی روابط

* گوگل میپ پر کوٹ عبد المالک


زمرہ:پاکستانی قصبہ جات
زمرہ:جغرافیہ پنجاب (پاکستان) کے نامکمل مضامین
زمرہ:ضلع شیخوپورہ کے آباد مقامات
زمرہ:ضلع لاہور کے آباد مقامات
احصائی علوم

احصائی علوم (Actuarial sciences) سے مراد ریاضیات اور شماریات کا اطلاق معاشیات اور مالیات (finance) پر کرنا ہے۔ ان علوم کا احاطہ کوئی ایک مضمون نہیں کرتا مگر ریاضی، شماریات، معاشیات اور مالیات کو مجموعی طور پر احصائی علوم کہا جاتا ہے۔ احصائی علوم کے ماہر کو ان تمام مضامین میں اچھی مہارت حاصل کرنا پڑتی ہے۔ آج کل ایسے ماہرین انشورنس، سٹاک ایکسچینج یعنی سہامی منڈی اور بیرونی زرِ مبادلہ کی تجارت سے زیادہ منسلک ہیں۔
حوالہ جات

*
زمرہ:بشری شماریات
زمرہ:بیمہ
زمرہ:تشکیلی علوم
زمرہ:علم الاحصاء کا نفاذ
اسلامی معاشیات

اسلامی معاشیات ایک ایسا مضمون ہے جس میں معاشیات کے اصولوں اور نظریات کا اسلامی نقطۂ نظر سے مطالعہ کیا جاتا ہے۔ اس میں یہ دیکھا جاتا ہے کہ ایک اسلامی معاشرہ میں معیشت کس طرح چل سکتی ہے۔ موجودہ زمانے میں اس مضمون کے بنیادی موضوعات میں یہ بات شامل ہے کہ موجودہ معاشی قوتوں اور اداروں کو اسلامی اصولوں کے مطابق کس طرح چلایا جا سکتا ہے مثلاً بینکاری کو اسلامی بنیادوں میں کیسے ڈھالا جا سکتا ہے یا موجودہ نظامِ سود کو کیسے تبدیل کیا جائے جس سے سود کے بغیر ادارے، کاروبار اور معیشت چلتی رہے۔ اسلامی معیشت کے بنیادی ستونوں میں زکوٰۃ، خمس، جزیہ وغیرہ شامل ہیں۔ اس میں یہ تصور بھی موجود ہے کہ اگر صارف (Consumer) یا پیداکار(Producer) اسلامی ذہن رکھتے ہوں تو ان کا بنیادی مقصد صرف اس دنیا میں منافع کمانا نہیں ہوگا بلکہ وہ اپنے فیصلوں اور رویوں میں آخرت کو بھی مدنظر رکھیں گے۔ اس سے صارف اور پیداکار کا رویہ ایک مادی مغربی معاشرہ کے رویوں سے مختلف ہوگا اور معاشی امکانات کے مختلف نتائج برامد ہوں گے۔ اسلامی معاشی اصولوں پر مبنی بے شمار بنک آج کے دور میں بہترین منافع کے ساتھ مختلف ممالک میں کامیابی سے چل رہے ہیں۔

موجودہ دور کے اسلامی معاشیات دانوں میں پروفیسر خورشید احمد، مو لا نا تقی عثما نی، محمد باقر الصدر، محمد طالقانی، محمد عمر چاپرا وغیرہ شامل ہیں۔


زمرہ:اقتصادی حکیمات
زمرہ:اقتصادی قانون
زمرہ:اقتصادی نظام
زمرہ:تاریخ اقتصادی فکر، اسلوبیات اور غیر راسخ رسائی
زمرہ:دنیا میں اسلامی معاشیات
زمرہ:دیگر اقتصادی نظام
زمرہ:غیر راسخ معاشیات
زمرہ:معیشتیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:تاریخ اسلام
زمرہ:اسلامی بینکاری
زمرہ:بینکاری
زمرہ:مالیاتی بازار
زمرہ:مالیات
انتظامی معاشیات

انتظامی معاشیات (Managerial economics) معاشیات کی ایک ایسی شاخ ہے جس میں جزیاتی معاشیات (Microeconomics) کے اصولوں کی مدد سے کاروباری فیصلوں کا جائزہ لیا جاتا ہے۔ یہ کتابوں میں موجود معاشی نظریات کا اطلاق اصل زندگی میں انجام پانے والے کاروبار اور اس سے متعلق فیصلوں پر کرتا ہے۔ اس کے لیے معاشیات دان ریاضی اور شماریات جیسے علوم کا بھی استعمال کرتے ہیں۔
انتظامی معاشیات کا اطلاق زیادہ تر درج ذیل چیزوں پر کیا جاتا ہے

; پیداوار اور اس سے متعلق فیصلے :

; قیمتیں، قیمتوں کے تعین اور ان سے متعلق فیصلے :

; سرمایہ کاری :

; کاروباری خطرات :


زمرہ:انتظامی معاشیات

زمرہ:کاروبار
زمرہ:کاروباری معاشیات
زمرہ:انتظام
زمرہ:نظامت منصوبہ

de:Betriebswirtschaftslehre
no:Bedriftsøkonomi
sv:Företagsekonomi
زمرہ:ویکی ڈیٹا سے مختلف مختصر وضاحت
زمرہ:اقتصادی تاریخ
زمرہ:درسی علوم
آبادیات

آبادیات یا بشری شماریات ایک ایسا مضمون ہے جس میں انسانی آبادی کا شماریاتی (Statistical) تجزیہ کیا جاتا ہے۔ اس میں پیدائش، اموات، رہائش، ہجرت، بیماریاں، آبادی کی تقسیم اور ایسی دیگر چیزوں کا شماریاتی تجزیہ کیا جاتا ہے۔ بشری شماریات کا آغاز ایک طرح سے ابن خلدون (1332ء-1406ء) نے کیا جس نے 'مقدمہ ابن خلدون' میں آبادی کے بارے میں تجزیاتی تبادلۂ خیال کیا ہے۔ بعد کے مشہور ناموں میں تھامس مالتھس (1766ء – 1834ء) کا نام سرِفہرست ہے۔
مزید دیکھیے

* آبادی
بیرونی روابط
حوالہ جات

آبادیات
زمرہ:آبادی
زمرہ:احصائی علوم
زمرہ:انسانی جغرافیہ
زمرہ:بشری شماریات
زمرہ:کامنز زمرہ جس کا ربط ویکی ڈیٹا پر ہے
زمرہ:معاشریات کی بین الکلیاتی ذیلی شاخیں
زمرہ:ویکی ڈیٹا سے مختلف مختصر وضاحت
اونٹ

متبادل=اونٹ|تصغیر|اونٹ
دنیا میں آج غالبا 1.4 کروڑ اونٹ موجود ہیں۔ جن میں سے اکثریت کے کئی ممالک مثلاً اور موریطانیہ میں ہے۔ ایک خاص اونٹ اب صرف 14 لاکھ کی ابادی رکھتا ہے لیکن کئی صدیوں پہلے یہ کے دیگر کونوں میں پایا جاتا تھا۔ پاکستان میں اونٹوں کے تعداد زیادہ تر اور کے اندرونی اور علاقوں میں ہے۔ اسے صحرا کا جہاز بھی کہتے ہیں۔
اقسام

اونٹ کی دو اقسام ہیں۔ ایک عربی اور دوسری باختری۔ عربی اونٹوں کی ایک کوہان ہوتی ہے جبکہ بختیاری اونٹوں کی دو کوہان ہوتی ہیں۔
استعمال

انسانوں نے اونٹوں کو کم سے کم 3000 سال سے سواری کے لیے استعمال کیا ہے۔ اونٹوں کو ریگستان پار کرنے کے لیے بہترین طریقہ سمجھا جاتا ہے۔ اونٹ بہت بھاری بوج اٹھانے کے قابل بھی ہے اور ریگستانی علاقوں میں سامان پہنچانے کے لیے اونٹ کو آج بھی استعمال کیا جاتا ہے۔ اس کے علاوہ اونٹ کا دودھ اور گوشت بھی صحت کے لیے بہت مفید ہوتا ہے، بلکہ گائے کے دودھ سے بہتر ہوتا ہے۔
اونٹ کی دوڑ

کئی عرب ممالک میں اونٹوں کی دوڑ لگائی جاتی ہے۔ عموما ان اونٹوں پہ پاکستانی بچے بٹھائے جاتے تھے، جو کئی دفعہ گر کر سخت زخمی ہوجاتے تھے اور کبھی کبھار وفات بھی پا جاتے۔ اس وجہ سے ان عرب ممالک میں اب اونٹ کی دوڑ میں روبوٹ بٹھائے جاتے ہیں جو دور سے کنٹرول ہوتے ہیں اور بچوں کو دوڑنے والے اونٹوں پہ بٹھانے پہ پابندی لگا دی گئی ہے۔


اونٹ
زمرہ:پالتو جانور
زمرہ:حلال غذا
زمرہ:دودھ
زمرہ:عرب پکوان
زمرہ:مال مویشی
زمرہ:مشرق وسطی کے پکوان
زمرہ:کامنز زمرہ جس کا ربط ویکی ڈیٹا پر ہے
زمرہ:افریقی پکوان
زمرہ:ویکی ڈیٹا سے مطابقت رکھنے والی مختصر تفصیل
زمرہ:قرآنی اعداد و شمار
زمرہ:پاکستان کے ممالیا
بین الاقوامی معاشیات

بین الاقوامی معاشیات ایک ایسا مضمون ہے جس میں بین الاقوامی معاشی معاملات کا تجزیہ کیا جاتا ہے۔ اس میں تجارت، عالمی معاہدے وغیرہ شامل ہیں۔ بنیادی طور پر یہ معاشیات کی ایک اہم شاخ ہے۔ اس کے مندرجہ ذیل ذیلی مضامین ہیں۔
* بین الاقوامی تجارت (International trade)
* بین الاقوامی مالیات (International finance)
* بین الاقوامی ادارے (International organizations)


زمرہ:بین الاقوامی معاشیات
زمرہ:بین الاقوامی تجارت
زمرہ:اقتصادی اصطلاحات
زمرہ:عالمگیریت
زمرہ:کلیاتی معاشیات
بین الاقوامی تجارت

بین الاقوامی تجارت معاشیات کی ایک شاخ ہے۔ بنیادی طور پر یہ بین الاقوامی معاشیات کی ایک ذیلی شاخ ہے۔ اس میں مختلف ممالک کی آپس میں تجارت اور ان سے متعلق معاملات کا جائزہ لیا جاتا ہے۔ اس میں اشیاء اور خدمات کی برآمدات اور درآمدات کا احاطہ کیا جاتا ہے۔ اس کے علاوہ بین الاقوامی معاہدوں اور ان کی رو سے چلنے والے بین الاقوامی اداروں کا تجزیہ بھی کیا جاتا ہے۔ بین الاقوامی تجارت کے بارے میں بہت سے نظریات ہیں تجارت مثلاً ریکارڈو کا نظریہ، ہکشر اور اوہلن کا نظریہ وغیرہ۔
مزید دیکھیے

* تجارت
حوالہ جات

زمرہ:بین الاقوامی تجارت
زمرہ:بین الاقوامی تجارتی تنظیمیں
زمرہ:بین الاقوامی معاشیات
زمرہ:رسمی علم الاحصاء
زمرہ:ویکی ڈیٹا سے مختلف مختصر وضاحت
زمرہ:اقتصادی اصطلاحات
زمرہ:معیشت
زمرہ:بیرونی تجارت بلحاظ ملک
زمرہ:قدامت پسندی
اسماء اللہ الحسنیٰ

اللہ کے ذاتی نام 'اللہ' کے علاوہ اللہ کے ننانوے صفاتی نام مشہور ہیں۔ انھیں کہا جاتا ہے۔ ان میں سے بیشتر قرآن میں موجود ہیں اگرچہ قرآن میں ننانوے کی تعداد مذکور نہیں مگر یہ ارشاد ہے کہ اللہ کو اچھے اچھے ناموں سے پکارا جائے۔ روایات میں بکثرت نیچے دیے گئے ننانوے صفاتی نام ملتے ہیں جن کے ساتھ ان کا اردو ترجمہ بھی درج کیا جا رہا ہے۔
اسماء اللہ الحسنیٰ

مندرجہ بالا الترمذی کی فہرست کی بنیاد پر، وہ نام جن کا کوئی ثبوت نہیں، جیسا کہ شیخ عبد المحسن العباد نے بیان کیا ہے، محمد بن صالح عثیمین, اور دیگر، مندرجہ ذیل ہیں:
مزید دیکھیے

خدا کے نام
حوالہ جات

زمرہ:اسلام متعلق فہرستیں
زمرہ:اسلام میں خدا کے نام
زمرہ:اسلامی اصطلاحات
زمرہ:اللہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:پراسرار
زمرہ:قرآن
دادا صاحب پھالکے ایوارڈ

دادا صاحب پھالکے ایوارڈ سنیما کے میدان میں بھارت کا سب سے بڑا ایوارڈ ہے۔
یہ ہر سال قومی فلم اعزازات کی تقریب میں ڈائریکٹوریٹ آف فلم فیسٹیولز کی طرف سے پیش کیا جاتا ہے، جو وزارت اطلاعات و نشریات، حکومت ہند کی طرف سے قائم کردہ ایک تنظیم ہے۔
وصول کنندہ کو ان کی "بھارتی سنیما کی ترقی اور ترقی میں عظیم اور شاندار شراکت" کے لیے اعزاز دیا جاتا ہے، اور اس کا انتخاب بھارتی فلم انڈسٹری کی نامور شخصیات پر مشتمل ایک کمیٹی کرتی ہے۔ اس ایوارڈ میں سنہرا کنول (گولڈن لوٹس) کا تمغا، ایک شال اور 1,000,000 بھارتی روپیہ (12,000 امریکی ڈالر) کا نقد انعام شامل ہے۔

1969ء میں سترہویں نیشنل فلم ایوارڈز میں پہلی بار پیش کیا گیا، یہ ایوارڈ حکومت ہند نے دادا صاحب پھالکے کی ہندوستانی سنیما میں شراکت کی یاد میں متعارف کرایا تھا۔ دادا صاحب پھالکے (1870ء–1944ء)، جو مشہور اور اکثر "ہندوستانی سنیما کے باپ" کے طور پر جانے جاتے ہیں، ایک ہندوستانی فلم ساز تھے جنھوں نے ہندوستان کی پہلی مکمل لمبائی والی فیچر فلم، راجا ہریش چندر (1913ء) کی ہدایت کاری کی۔

ایوارڈ کی پہلی وصول کنندہ اداکارہ دیویکا رانی تھیں، جنھیں سترہویں نیشنل فلم ایوارڈز میں اعزاز سے نوازا گیا۔ 2023ء تک، 53 ایوارڈ یافتہ ہیں۔
ان میں، اداکار پرتھوی راج کپور (1971ء) اور اداکار ونود کھنہ (2017ء) صرف بعد از مرگ وصول کنندگان ہیں۔ کپور کے اداکار-فلم ساز بیٹے، راج کپور نے 1971ء میں انیسویں نیشنل فلم ایوارڈز میں اپنی طرف سے یہ ایوارڈ قبول کیا اور خود بھی 1987ء میں پینتیسویں نیشنل فلم ایوارڈز میں وصول کنندہ تھے۔

وصول کنندگان میں بہن بھائیوں کے کئیی جوڑے بھی شامل ہیں، جنھیں یہ ایوارڈ مختلف سالوں میں ملا:
بی این ریڈی (1974ء) اور بی ناگی ریڈی (1986ء)؛ راج کپور (1987ء) اور ششی کپور (2014ء); لتا منگیشکر (1989ء) اور آشا بھوسلے (2000ء)؛ بی آر چوپڑا (1998ء) اور یش چوپڑا (2001ء)۔ اس ایوارڈ کی سب سے حالیہ وصول کنندہ تجربہ کار اداکارہ وحیدہ رحمن ہیں جنھیں انہترویں نیشنل فلم ایوارڈز کی تقریب میں اعزاز سے نوازا گیا۔

تصغیر|150px|بائیں|دادا صاحب پھالکے
وصول کنندگان
حوالہ جات
کتابیات

*
مزید پڑھیے

*
بیرونی روابط

* ڈائریکٹوریٹ آف فلم فیسٹیولز، انڈیا کا آفیشل پیج


زمرہ:بھارتی ایوارڈ یافتہ افراد کی فہرستیں
زمرہ:حاصل زیست اعزازات
زمرہ:قومی فلم اعزاز (بھارت)
زمرہ:دادا صاحب پھالکے اعزاز یافتگان
زمرہ:بھارتی ثقافت
زمرہ:فلمی اعزازات
زمرہ:فلم متعلقہ فہرستیں
زمرہ:بھارتی اعزازات
زمرہ:بھارتی سنیما
زمرہ:بھارت میں 1960ء کی دہائی کی تاسیسات
زمرہ:ایشیا میں 1962ء کی تاسیسات
شیام بینیگل

شیام بینیگل مشہور ہندوستانی فلم ساز۔ جن کا شمار انیس سو ستر کی دہائی کے حقیقی سنیما کے خالقوں میں کیا جاتا ہے۔
ابتدائی زندگی

مالوہ سکندر آباد میں 14 دسمبر 1934ء کو پیدا ہوئے۔ اڑیسہ یونیورسٹی سے گریجویشن کرنے کے بعد اڑیسہ چلے گئے جہاں FTIIمیں ڈپلوما حاصل کیا۔ پھر اشتہارات کی دنیا سے وابستہ ہوئے۔ فلم کی طرف آنے سے پہلے بہت سے اشتہارات تخلیق کیے۔
فلم

بینیگل نے اپنی پہلی فلم ’انکور‘ انیس سو تہتر میں بنائی تھی اور اس میں انھوں نے شبانہ اعظمی کو متعارف کرایا تھا۔ اس کے علاوہ بینگل نے فلمی دنیا کو نصیرالدین شاہ، اوم پوری، سمیتا پاٹل اور کل بھوشن کھربندہ جیسے فنکار دیے جن کا شمار ہندی سنیما کے بہترین اداکاروں میں ہوتا ہے۔ متوازی سنیما کے طور پر انھوں نے یکے بعد دیگرے چار فلمیں ایسی دیں جس نے بینیگل کو ڈھیر سارے ایوارڈ دلائے اور انھیں ممتاز فلمسازوں کی فہرست میں لا کر کھڑا کر دیا۔ ان کی فلمیں انکور، منتھن، نشانت اور بھومیکا ہندستانی سماج میں عورتوں کے مسائل، مزدوروں اور زمینداروں کے رشتوں اور سماج کے سلگتے مسائل پر مبنی فلمیں تھیں۔
جنون

شیام بینیگل نے ان چار فلموں کے بعد ششی کپور کے ساتھ فلم ’جنون‘ بنائی۔ اٹھارہ سو ستاون کے پس منظر میں جنون نے انتہائی محبت کی ایک کہانی پیش کی تھی۔

اس کے بعد ان کی فلم ’ کل یگ‘ آئی جو پیچیدہ انسانی رشتوں کی کہانی تھی، لیکن انیس سو اسی کی دہائی کے بعد متوازی یا حقیقی سنیما کا دور ختم ہو گیا اور بینیگل نے کمرشیل سنیما سے سمجھوتہ کرنے کی بجائے خود کو ٹی وی سیرئیلز تک محدود کر لیا، البتہ سن دو ہزار ایک میں انھوں نے کرشمہ کپور کے ساتھ فلم ’زبیدہ‘ بنائی۔ یہ فلم ایک نڈر بیباک چلبلی عورت کی کہانی تھی جو اپنے طور پر اپنی زندگی جینے کی خواہش رکھتی ہے۔ یہ فلم باکس آفس پر کچھ زیادہ کامیاب نہیں ہو سکی۔

بینیگل نے متوزای سنیما اور ٹی وی سیریل کے علاوہ چند یادگار دستاویزی فلمیں بھی بنائی ہیں جن میں ’چائلڈ آف دی سٹریٹ‘ اور ’ستیہ جیت رے‘ شامل ہیں۔ بینیگل نے کافی تحقیق کے بعد دو ہزار پانچ میں نیتا جی سبھاش چندر بوس پر فلم بنائی جو تنازع کا شکار ہو گئی۔
اعزازات

2007ء میں ہندوستان کی حکومت نے انھیں فلمی دنیا کے لیے مختص سب سے بڑے ایوارڈ دادا صاحب پھالکے ایوارڈ سے نوازا۔
وفات

ان کا انتقال23 دسمبر2024 ء کو ہوا۔
حوالہ جات

زمرہ:اکیسویں صدی کے بھارتی فلمی ہدایت کار
زمرہ:بھارتی دستاویزی فلم ساز
زمرہ:بھارتی فلم ہدایت کار
زمرہ:بھارتی مرد منظر نویس
زمرہ:بیسویں صدی کے بھارتی فلم ہدایت کار
زمرہ:پدم بھوشن وصول کنندگان
زمرہ:پدم شری وصول کنندگان
زمرہ:حیدرآباد، بھارت کی شخصیات
زمرہ:حیدرآباد، دکن کے فلم ہدایت کار
زمرہ:دادا صاحب پھالکے اعزاز یافتگان
زمرہ:علوم و فنون میں پدما بھوشن اعزاز وصول کردہ شخصیات
زمرہ:فاضل جامعہ عثمانیہ
زمرہ:فلم فیئر فاتحین
زمرہ:فنون میں پدم شری وصول کنندگان
زمرہ:کونکنی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندی زبان کے فلم ہدایت کار
زمرہ:1934ء کی پیدائشیں

زمرہ:2024ء کی وفیات


زمرہ:بھارتی فلمی پیشکار
زمرہ:تلنگانہ کے سیاست دان
زمرہ:بیسویں صدی کی بھارتی شخصیات
زمرہ:منظر نویس
زمرہ:ممبئی میں وفات پانے والی شخصیات
زمرہ:فلمی ہدایت کار
زمرہ:بھارتی شخصیات
اوم پوری

ہندوستانی آرٹ سینما کے مشہور اداکار۔ جنھوں نے بہت سی انگریزی فلموں میں کام کیا۔ 18 اکتوبر 1950ء کو ہریانہ میں پیدا ہوائے۔
ابتدائی حالات

بچپن انتہائی کسمپرسی میں گزارا اور چھ سال کی عمر میں گذر اوقات کے لیے انبالہ میں چائے کے کھوکھے پہ کام کرتے رہے۔۔ انہو ں نے لوکل تھیٹر میں چھوٹے موٹے رول کرنے شروع کردیے۔ اسی دوران میں پنجابی تھیٹر کی ایک مہان ایکٹر اور ڈائریکٹر نیلم مان سنگھ کی نظر پڑی۔ وہ ان کو دلی میں نیشنل اسکول آف ڈراما ( این ایس ڈی )لے گئی اور بھارتی تھیٹر کے مہان گرو ابراہیم القاضی کے سامنے پیش کر دیا ’’اس بچے میں دم ہے۔ داخلہ مل جائے تو مایوس نہیں کرے گا ‘‘
یوں 1973ء میں این ایس ڈی میں داخلہ ہو گیا۔ اس کلاس میں نصیر الدین شاہ بھی تھے ۔
فلم

1976ء سے فلموں میں کام کرنا شروع کیا اور ان کی پہلی فلم گھاسی رام کوتوال تھی۔ اس کے بعد سے انھوں نے اب تک ستر سے زائد فلموں، ٹی وی سیریلز اور ڈراموں میں کام کیا ہے۔

ہندی اور دوسری ہندوستانی زبانوں کے علاوہ انھوں نے سات سے زائد انگریزی فلموں میں بھی کام کیا جن میں گاندھی، سٹی آف جوائے، دی پیرول آفیسر، ہیپی ناؤ، دی زو کیپر، گھوسٹ اینڈ ڈارکنس اور گاندھی وغیرہ شامل ہیں۔ اس کے علاوہ انھوں نے ایسٹ از ایسٹ، وائٹ ٹیتھ،اور کنٹربری ٹیل جیسے انگریزی ٹی وی سیریلز میں بھی نمایاں اداکار کے طور پر کام کیا۔
پاکستان فلم انڈسٹری سے بھی ان کو بہت لگاؤ تھا۔ جس کا ثبوت ان کی فلم ایکٹر ان لا ہے
برطانوی فلمیں

اداکار کے طور پر برطانیہ سے ان کا تعلق 1980ء میں فلم ’جویل ان دی کراؤن‘ سے شروع ہوا۔ اس کے علاوہ انھوں نے ’برادر ان ٹربل‘، ’مائی سن اے فیناٹک‘ اور شیکسپیئر کے ڈرامے ’کنگ لیئر‘ کی نئی شکل میں بھی کام کیا ہے۔ 2004ء میں ملکۂ برطانیہ نے ’آرڈر آف برٹش ایمپائر‘ کے اعزاز سے نوازا ۔
آخری ایام

بھارت میں پاکستانی اداکاروں کی مخالفت کے ماحول میں انھوں نے ان کا دفاع کیا۔ جس پر انھیں ان کے اپنے ملک میں تنقید کا سامنا رہا اور وہ دل برداشتہ ہوئے۔ 6 جنوری 2017ء کو ان کا انتقال ہو گیا ۔
حوالہ جات

زمرہ:1950ء کی پیدائشیں
زمرہ:2017ء کی وفیات
زمرہ:اکیسویں صدی کے بھارتی مرد اداکار
زمرہ:انبالہ کی شخصیات
زمرہ:بنگالی سنیما کے مرد اداکار
زمرہ:بیسویں صدی کے بھارتی مرد اداکار
زمرہ:بھارتی مرد صوتی اداکار
زمرہ:بھارتی مرد فلمی اداکار
زمرہ:بھارتی مرد ٹیلی ویژن اداکار
زمرہ:پدم شری وصول کنندگان
زمرہ:پنجابی سنیما کے مرد اداکار
زمرہ:تیلگو سنیما کے مرد اداکار
زمرہ:فلم اینڈ ٹیلی ویژن انسٹی ٹیوٹ آف انڈیا کے فضلا
زمرہ:فلم فیئر فاتحین
زمرہ:فنون میں پدم شری وصول کنندگان
زمرہ:کنڑا سنیما کے مرد اداکار
زمرہ:گجراتی سنیما کے مرد اداکار
زمرہ:مراٹھی سنیما کے مرد اداکار
زمرہ:ملیالم سنیما کے مرد اداکار
زمرہ:نیشنل اسکول آف ڈراما کے فضلا
زمرہ:ہریانہ کے مرد اداکار
زمرہ:ہندی سنیما کے مرد اداکار
زمرہ:ہندی ٹی وی کے مرد اداکار
زمرہ:پنجابی شخصیات
زمرہ:فلم فیئر حاصل زیست اعزاز یافتگان
زمرہ:ویکی ڈیٹا سے مختلف مختصر وضاحت
زمرہ:مرکزی کردار میں نیشنل فلم ایوارڈ برائے بہترین اداکار
زمرہ:اردو سنیما میں مرد اداکار
زمرہ:پنجابی ہندو
زمرہ:18 اکتوبر کی پیدائشیں
زمرہ:ممبئی میں وفات پانے والی شخصیات
زمرہ:وفیات بسبب دورہ قلب
زمرہ:ہریانہ کی شخصیات
زمرہ:فلمی اداکار
زمرہ:بھارتی شخصیات
زمرہ:ہریانہ